قال تعالى واتموا الحج والعمرة لله. يسر شركة كورنيش للسياحة بالتعاون مع جمعية المستقبل بالمنصورة ان تعلن عن عمرة شهر شعبان لمدة عشرة ايام. بصحبة الدكتور حازم شومان والشيخ امين الانصاري. موعد الرحلة عشرة سبعة الفين وحداشر. طيران اربع نجوم فقط اربع تلاف وستمية جنيه. بري فقط تلات
تلاف وخمسميت جنيه والمفاجأة عمرك شهر رمضان المبارك فقط خمس تلاف تمنمية وخمسين جنيه والحج باسعار ميسرة جدا بادر بحجز مكانك الان العدد محدود للاستعلام كورنيش للسياحة. اتنين تلاتة تسعة واحد واحد تمنمية واتنين او
زيرو اتناشر اربعة خمسة تلاتة تلاتة واحد اتنين اتنين او صفر عشرة اتنين صفر صفر اتناشر او اتنين اتنين تلاتة تسعة خمسة تمانية سبعة تمانية سبعة. المنصورة جمعية المستقبل صفر خمسين اتنين واحد تلاتة صفر
ستة دبليو دبليو دبليو دوت وي تو الله دوت كوم يا نفس يا نفس توبي يا نفس توب عن العصيان واستغفر الله رب العرش ومبتهلي الذنب فاض ويوم الحشر مقترب والعلم عند الله الواحد الاحد
امري ودمعي سال منهمرا ان تستفيد. السلام عليكم ورحمة الله الحمد لله حمدا كثيرا طيبا مباركا فيه. غير مكفي ولا مكفور ولا مودع ولا مستغن عنه ربنا. ولا مستغن عنه
ربنا اللهم اطعمت وسقيت واغنيت واقنيت وهديت واجتبيت فلك الحمد على ما اعطيت. اللهم صل على عبدك ونبيك ووليك وصفيك ورسولك محمد صلى الله عليه وسلم. في الاولين والاخرين والملأ الاعلى الى يوم الدين. اما بعد اخواني في الله واحبابي في الله
واخواتنا الكريمات في الله يعني تخيلوا لو مجموعة من الطلبة داخلين محاضرة عادية ولسه على امتحان اخر السنة حوالي شهرين. دخل الدكتور بدل ما يدي المحاضرة قال لهم كل واحد
واحد عينه كتب ورق بتاعه كل واحد يطلع ورقة وقلم. وزعوا ورق اسئلة امتحان فجائي. قبل الامتحان بشهرين. الامتحان الفجائي ايه ده هيعرف كل طالب حقيقة مستواه. وهو استعد ولا لأ ؟ هو ده يا اخواني في الله. اللي حصل من يومين لما كل الناس عرفت فجأة ان فيه خسوف
القمر ونزلنا كلنا عشان نصلي صلاة الخسوف. وفجأة اتعرضت لامتحان فجائي قبل رمضان بشهر ونص. صليت فيهم ركعتين بجزئين قرآن او من جزء لجزئين قرآن. فجأة كل واحد فينا عارف حقيقة مستواه. فيه ناس ما قدرتش تكمل الصلاة. فيه ناس ما نزلتش تصلي اصلا. فيه
ناس جوة الصلاة من كتر تعب رجليها ما قدرتش انها تركز في الايات. فيه كتير جدا حسوا بالفتور داخل الصلاة. اخواني في الله صلاة خسوف القلب اللي كانت من يومين كانت خير امتحان مفاجئ لكل واحد مننا. ولكل اخت من اخواتنا عشان بالزبط احنا فين احنا جاهزين
ندخل رمضان ولا لأ ؟ احنا مستعدين ان احنا ندخل رمضان ولا لأ ؟ ركعتين بس عينة عشان ربنا سبحانه وتعالى يوقظ قلوبنا على اهمية الاستعداد. وكنا ايه ؟ ده ربنا بيقول وخسف القمر وجمع الشمس والقمر
خسوف الكاميرا يا اخواني بيتميز بان الكرة الارضية بيبقى الشمس من ناحية والقمر من ناحية. عشان كده ربنا اختار خسوف القمر بالزات قبل جمع الشمس والقمر الارض بتبقى في النص ما بين الشمس والقمر يعني احنا كنا قاعدين في اي لحزة ممكن القيامة تقوم بقدرة الله سبحانه وتعالى وناس مش قادرة تصلي
اللي ممكن القيامة تبقى بعد ساعة وهو مش قادر يصلي. لو جه رمضان هيقدر يصلي يا اخواني لازم نستعد لذلك الموسم العظيم. الطريق الى الايام اللي احنا فيها ديت ايام في غاية الخطورة. البرج اللي كان الشقة بعشرة مليون جنيه الاوكازيون نازل الوقتي وهتبقى بالف جنيه والفين جنيه. الكلام ده
معقول يا اخوانا قصور الفردوس الاعلى هتبقى سلعة الله الغالية هتبقى متاحة. يا جماعة احنا الوقتي في ايام من اعظم ما تكون واحد. احنا ببداية رجب الاشهر الحرم فلا تظلموا فيهن انفسكم. الاشهر الحرم رجب اول شهر من الاربعة الحرم. يعني الاعمال الصالحة مضاعفة الاجر يعني الاعمال السيئة
مضاعفة الوزر والعياذ بالله. تاني حاجة بعد ايام هنبدأ في شعبان اللي انا يعني الواحد يعني بنفهمه لنصوص السنة ان شعبان اخطر من رمضان. رمضان اعظم من شعبان في مضاعفة الاعمال. ولكن شعبان ده صحيفة عملك. طول اتناشر شهر هترفع الى الله
يوم القيامة هتدخل تعرض بالصحيفة دي على الله. يوم القيامة هتدخل على الميزان. توزن اعمال الصحيفة دي. بعد ما الانسان بيموت هيسأل عن اعمال فديت في قبره يعني حدس في غاية الخطورة محتاج شحن صحيفة بينك وبين رفعها ايام. المفروض انها
احنا نختمها بايه ؟ ونصلح الزنوب اللي فيها بتوبة شكلها ايه ؟ غير رمضان اللي جاي بعد يعني حوالي خمسة واربعين يوم بازن الله سبحانه وتعالى اخواني في الله الموضوع كبير والموضوع خطير واحنا في ايام من اعظم ما تكون بازن الله سبحانه وتعالى لا زلنا في الطريق الى رمضان ولا زلنا في الاستعداد القرآني
كل سنة بندخل رمضان سلاحنا مصحف ما احناش فاهمينه. احنا عايزين المرة دي ندخل سلاحنا مصحف فاهمينه. او حتى فاهمين منه. عشان كده قلت لكم ان سلسلة الطريق الى رمضان هي يعني ممكن تقولوا ويندوز هننزل ويندوز في علاقتنا بكتاب الله سبحانه وتعالى. هنعيد تعريف
لايات القرآن المجيد. هنحاول اعادة الصلة ما بين قلوبنا وما بين القرآن العظيم. بحيس يا اخواني ان احنا ندخل رمضان في اساس نبني عليه ونعلي عليه بازن الله سبحانه وتعالى. هنتكلم الليلة عن سورة من اعظم سور القرآن ولو انها من قصر السور
من اعزم سور القرآن هنتكلم عن اكتر سورة عملت انقلاب في حياة مين ؟ ابو بكر وعمر؟ لأ. في حياة رسول الله صلى الله عليه وسلم ده صورة ايه؟ هنتكلم عن سورة بداية الكفاح. عن اول خطوة في مشوار الالف ميل. عن اول خطوة في مشوار التلاتة وعشرين
انسانة كفاح ونضال من اجل نشر الاسلام في الارض. هنتكلم عن السورة اللي العالم قبلها غير العالم بعدها. هنتكلم عن السورة اللي خلت النبي نبي عليه الصلاة والسلام. هنتكلم عن اعظم بداية. فاعظم طريق طريقنا الى الله. هنتكلم عن اول
اول خطوة في طريق الاسلام وفي قصة الاسلام على الارض. اظن كثير منا اصبح عارف هنتكلم عن سورة العلق. سورة اقرأ سورة اية صورة الخطوة الاولى. سورة اقرأ يا اخواني دي دستور لكل انسان عايز يغير في الواقع. ده دستور. السورة دي كانت نازلة
ايه! المفروض العالم ده عشان يتغير عايزين رجالة. تقدر تقود قاطرة التغيير في العالم. الرجالة دول يتصنعوا ازاي ؟ الصورة دي نازلة عشان الرجالة دول يتصنعوا عشان كده كل كلمة من كلمات سورة العلق سورة اقرأ باسم ربك الذي خلق. كل كلمة منها دستور. لكل واحد منكم. ولكل واحدة منكم
نفسه انه يغير اللي ما حضرش الثورة اللي ما عملش حاجة في سورة خمسة وعشرين يناير هيعرف من السورة دي هو ما اشتغلش ليه. اللي ما قالش كلمة حق في وشه
ظالم في يوم من الايام هيعرف من السورة ديت هو ما قالش ليه ؟ اللي ما لوش دور في التغيير هيعرف من السورة دي ازاي يبقى له دور. وازاي ايه الصفات الشخصية
اللي ربنا بيغير بها العالم. وبيغير بها الواقع. العالم قبل اقرأ غير العالم بعد اقرأ. العالم قبل هزه السورة من قصار السور يا اخواني. قصار السور اللي احنا بنقولها في الصلوات كده بسرعة واحنا مش قادرين ندرك قدر الكنوز اللي فيها. وقدر المعاني الجليلة العظيمة اللي فيها هنتكلم بازن الله
سورة اقرأ باسم ربك الذي خلق سورة اقرأ اول كلمة نزلت. اول كلمة نزلت كلمة اقرأ دي اول كلمة في دينك. دي اول كلمة في منهجك. دي اول كلمة في
حط سيرك. دي الكلمة اللي ربنا بدأ بها. يبقى دي لازم تكون بداية علاقتنا مع الله. يبقى الكلمة دي لازم تكون بدايتنا. لازم تكون بدايتك وبدايتك اقرأ اقرأ القرآن اقبل على كتاب ربنا. خلاص يا محمد يا ابن عبد الله. يا بقى بقى اربعين سنة. سيدنا محمد
الصلاة والسلام من اربعين سنة بيبحس عن طريق لتغيير العالم. طريق للوصول الى الله اخيرا. خلاص الطريق اهو اقرأ اقرأ يكون كل واحد عايز توصل لربنا. يا كل واحدة عايزة قلبها يتطهر. يا كل واحد عايز الدنيا دي تتغير. اقرأ. الطريق اهو. يا اخواني. اول كلمة في سورة
اقرأ اقرأ واخر كلمة في سورة اقرأ اسجد واقترب يبقى البداية اقرا طب لما قرأت القرآن يا رب النهاية كانت السمرة ايه منزر السجود ومنزر الترقي والوصول الى الله. القرآن اللي هيوصلنا لربنا. القرآن اللي هيقربنا من ربنا. سورة اقرأ اول كلمة
ما نزلت قبل كوم الليل نزلت قبل قم فانذر ليه يا رب؟ طب يا رب ما كانتش البداية قم الليل ليه ؟ ما كانتش البداية قم فانذر ليه ؟ لأ. اصل القلب وهو مش
مشحون لسة. القلب هو لسة مش متصل بالقرآن ما يقدرش انه يقوم ويناضل ويبذل ويضحي. لازم كانت البداية اقرأ اتصل بالقرآن يا محمد يا ابن عبدالله. انت وكل واحد وواحدة هيتبعوك على وجه الارض. لما القلوب هتتشحن بالقرآن ربنا هيقول بعدها
في الليل هنقوم قم فانذر هنقوم. عايزة قلبك يتشحن. عايز قلبك يتشحن. عايز عزيمتك في طاعة ربنا تزيد. اقرأ. اقرأ يا اخواني ده الكلمة الكنز ده الخطوة الاولى. ده اول كلمة نزلت من فوق سبع سماوات تنور لنا حياتنا. يا ترى يا جماعة كم واحد فينا مطبقين الكلمة دي
يا ترى كم واحدة فيكم مطبقة الكلمة دي ؟ اقرأ باسم ربك الذي خلق. اول اية في القرآن نزلت اقرأ باسم ربك الذي خلق اقبل على القرآن واخر اية في القرآن نزلت واتقوا يوما ترجعون فيه الى الله. اول ليلة في القبر وما بينهم تلاتة
سنة ايات بتنزل كأن المعنى من اول اية لاخر اية اقرأ واقرأ واقرأ وافضلي حياتك مع القرآن لحد اول ليلة في القبر اول كلمة في القرآن نزلت اقرأ. طب اخر اية في القرآن نزلت؟ آآ اتقوا يوما ترجعون فيه الى الله. والاية اللي بعدها. كمان من ضمن الروايات الصحيحة انها اخر اية نزلت
اللي هي يا ايها الذين امنوا اذا تداينتم بدين الى اجل مسمى فاكتبوه اعلى اية في القرآن دي فيها لفز الكتابة. اللي هي اطول اية في القرآن يعني البداية اقرأ والخاتمة اكتب كأن الدين ده دين العلم. كأن الدين ده دين النور. الدين اللي نازل ينور لنا حياتنا. اقرأ
بسم ربك الذي خلق ربنا لما قال قم الليل قالها مرة. لما قال قم فانذر قالها مرة. انما لما قال اقرأ لأ اقرأ باسم ربك الذي خلق. اقرأ وربك الاكرم
ليه يا رب؟ اصل القرآن ما ينفعش انك تسيبه في يوم من الايام اصل القرآن ينفع قيام الليل انا النهاردة تعبان. انا بكرة عندي زروف. انا انا انا انشغلت بشيء في اصلاح قلبي الاسبوع ده. فما قدرتش
انا اجتهد في الدعوة. انما القرآن ما ينفعش ينقطع لازم نستمر معه. ولازم نستمر عليه بعون الله. كم واحد فينا مطبقين اقرأ يا اخواني الكلمة دي كلمة اقرأ هتسمعيها مرة تانية بس مش في الدنيا. الكلمة دي انت هتسمعها مرة تانية بس عارف فين يوم القيامة. عارف فين في القيامة؟ على باب
الجنة يا اخواني هنسمع الكلمة دي بس هيبقى في كلمة تانية زادت عليها. هيتقال لنا اقرأ وارتقي. الله! نفس الكلمة اللي كانت اول كلمة نزلت في كتاب الله بتتقال لنا دلوقتي على باب الجنة بس بتتقال لنا بشكل تاني. بيتقال لنا اقرأ وارتقي هنكتشف ساعتها ان عدد
درجات الجنة بعدد ايات القرآن. وان كل اية من ايات القرآن بترقيكي درجة في الجنة. الفرق ما بين الدرجة والدرجة زي الفرق ما بين الارض اسامة يا ندمك على كل اية فرطت فيها في الدنيا ساعتها. يا ندمك على كل اية لم تصحبيها ولم تقرأيها ولم
تتعلميها ولم تطبقيها ساعتها يا ندمنا يا اخوانا. على كل اية ده الاية كانت فرق من الارض للسماء. هنعرف ساعتها يعني ايه اقرأ وارتقي ان كلمة اقرأ كانت سر الارتقاء. كانت هترفعنا من الارض للسما في الدنيا. كانت هترفعنا من الارض للسما في الايمان. كانت هترفعنا من الارض للسما
الحضارة الاسلامية في الدنيا كانت هترفعنا من الارض للسما في العزيمة والبصيرة والفهم. وهترفعنا من الارض للسما في كل درجة من درجات الجنة يا اخواني في الله اقرأ اقرأ تخيلوا لما يبقى اول كلمة في القرآن هي مفتاح سعادتنا في الحياة. هي منهج ارتقائنا في الحياة
اقرأ وارتقي بس الكلام منتهي فان منزلتك فان منزلتك عند اخر اية كنت تقرأها كنت مداوم عليها وكانت مالية يا ترى مين فينا مش عايز يندم على ولا اية من القرآن؟ يعني ايه ؟ يعني عايز تقول ايه ؟ عايز اقول ان اقرأ باسمك يا رب باسم ربك الذي خلق درجة
في الجنة خلق الانسان من علق درجة في الجنة اقرأ وربك الاكرم درجة في الجنة. يا نهار ابيض! يعني يا اخواني بقى ما فيش حاجة اسمها صورة قصيرة وسورة طويلة. ده السورة القصيرة اللي من خمس ايات بخمس درجات
في الجنة الصورة اللي من تسعتاشر اية بتسعتاشر درجة في الجنة. سورة البقرة متين ستة وتمانين درجة في الجنة. ال عمران ميتين درجة في الجنة يا ربي ياه يا اخواني. احنا قدامنا الكنوز بالمنزر ده واحنا مضيعينها. اقرأ اول سورة نزلت اولها
اقرأ. تاني سورة نزلت اولها قم فانذر او قم الليل. تالت سورة نزلت اولها قم فانذر. اقرأ قم قم. يعني ايه اول سورة امر. اقرأ قم امر قم امر كان ربنا من اولها بيقول لكم ده دين. بيقول لنا ده دين مش لعبة. من اولها افعال امر من اولها المالك بيأمر. من اولها الدين ده مش
الكعبة مش ميوعة مش تميقيع الدين ده يعني عبيد بيخضعه لامر ملك. من اولها ربنا بيأمرنا بافعال. عشان تبقى بدايتنا في العلاقة بالله بداية قوية عشان من اول علاقتنا بالله تبقى بداية قوية. عبودية قوية. ادخلي بكل قوة. دي البداية. دي البداية. اول سورة في القرآن
يعني ايه اخواني اول سورة في القرآن؟ من اعظم القصص اللي قرأتها في شرح آآ صحيح مسلم للامام النووي رحمه الله. يعني كان بيتكلم على صحابي من الصحابة اسمه منكر
ابن حيان. ذلك الرجل سنة ستة هجرية. ستة هجرية يعني ايه ؟ احنا الوقتي فين ؟ احنا دلوقتي في اول ليلة قدر في الاسلام كله. ده احنا الوقتي لسة في
اول يوم في الاسلام يا اخواني ده ستة هجرية دي يعني بعد تسعتاشر سنة بعد تسعتاشر سنة من نزول اقرأ. ييجي تاجر من تجار قبيلة اللي اسمها ربيعة. القبائل كانت ساكنة البحرين قبائل الربيع والبحرين يعني البحرين وقطر والامارات والكويت ياه! الحتة اللي هناك داهي اللي تعد اخطر اغنى بلاد عربية
جاي من قبائل ربيعة يتاجر في المدينة المنورة وهو لسة على الشرك. النبي عليه الصلاة والسلام يروح له ويطمئن عليه. كيف حالك يا منقذ يا ابن حيان؟ ويسأله عن كل كبار قبائل ربيعة منقذ ابن حيان يبهر بعلم النبي عليه الصلاة والسلام في الواقع يبدأ يكلمه النبي في الدين يسلم منقذ ابن حيان. يعلمه النبي
عليه الصلاة والسلام ايه؟ يعلمه صورتين. الفاتحة واقرأ باسم ربك الذي خلق. ويروح منقذ ابن حيان بلده. يفضل قاعد انت متجوز بنت رئيس قبائل ربيعة يفضل قاعد يتوضى ويصلي بالفاتحة وقراءة يتوضى ويصلي فراحت لابوها قالت له من ساعة ما رجع زوجها لامه
ابن حيان على طول قاعد يغمر نفسه بالماية وبعد كده يقعد يعفر راسه في التراب هو بيعمل ايه؟ يروح ابوها له. فيبدأ يدعو له لم ينشرح صدر رئيس قبائل ربيعة للاسلام تدخل قبائل ربيعة البحرين وقطر والكويت
والامارات المنطقة اللي طول عمرها عز للاسلام ده ايه! ويروحوا للنبي عليه الصلاة والسلام رؤساء قبائل ربيعة يا الهي! شخص يا جماعة واحد اتربى في مدرسة اقرأ. واحد يا جماعة مش قلت لكم اقرأ دي بتبني شخصيات تغييرية. بتبني شخصيات تغير دول. واحد منقذ ابن حيان
غير النهاردة لما تشوفوا اجتماع مجلس دول التعاون الخليجي لما تشوفوا الاجتماع بتاعهم افتكروا صحابي اسمه منقذ ابن حيان او افتكروا سورة اسمها سورة العلق. اقرأ باسم ربك الذي خلق. اللي غيرت المنطقة ديت كلها. اللي فتحت البلاد دهي كلها بسورة اقرأ يا اخواني
احنا بنتكلم عن صورة العالم قبلها غير العالم بعدها. اول سورة. اول خمس ايات منها بس اللي النبي عليه الصلاة والسلام كان جوة الغار عليه الصلاة والسلام جوة الغار النبي، عليه الصلاة والسلام، في الاول
حب يعني بدأ يرى الرؤى الصادقة. الرؤى الصادقة تتحقق كفلق الصبح. مين اللي بيوريني الرؤى دي؟ وربنا بيوريها لي ليه؟ واشمعنى انا بعد كده يحبب اليه انا عايز ابقى انا وربنا وبس يختار جبل عشان يبقى اعلى مكان للسماء اقرب مكان للسماء. وابعد مكان عن الارض يختار حراء
عشان يعرف يشوف الكعبة منها عليه الصلاة والسلام. بعد كده يبدأ يقعد الليالي زوات العدد وفي يوم من الايام. والنبي عليه الصلاة والسلام قاعد والهم مالي قلبه الزنا منتشر والسرقة منتشرة والاوثان منتشرة. والضلال منتشر والقتل منتشر. والثأر منتشر. والنبي عليه الصلاة والسلام
عايز يوصل لربنا وبيتأمل في ملكوت السماوات. في اللحظة دي اللحظة العظيمة اللي ربنا سبحانه وتعالى يأمر فيها جبريل بعد ستميت سنة انقطاع الوحي ان جبريل هينزل لاول مرة بعد ستميت سنة من رفع سيدنا عيسى هينزل بنور الوحي مرة تانية. لقاء محمد وجبريل
السماء والارض لقاء نور السماء نور الوحي بينزل مرة تانية على الارض. النبي عليه الصلاة والسلام قاعد في الغار مش مستني حاجة ما هوش منتزر حاجة من واحد رمضان وهو قاعد او يمكن من اخر شعبان وهو قاعد. وخلاص بقى له شهر كامل بقى له تلاتين يوم. عليه الصلاة والسلام ومش منتظر شيء يمكن
انه يمشي من الغار. وفجأة يجد اضاءة يجد نور. يجد بريق ويلاقي حد بيقول له يا محمد. مين اللي عارفني هنا؟ مين اللي عارفني في المكان اللي ما فيش فيه
ده ولاية سيدنا جبريل عليه الصلاة والسلام قدامه. سيدنا جبريل ما قالوش هو مين؟ ما قالوش عايز منه ايه؟ ما قالوش مطلوب منه ايه؟ كل اللي قاله له اقرأ اقرأ سيدنا محمد عليه الصلاة والسلام ما انا بقارئ انا ما اعرفش اقرأ انا عمري ما قرأت اصلا. اقرأ فاخذه فغطى
وعصر صدر النبي عليه الصلاة والسلام. بعد كده سابه قال له اقرأ ما انا بقارئ خده تاني وحسر صدره. بعد كده قال له اقرأ ما انا بقارئ ولاول مرة يسمع قلب النبي عليه الصلاة والسلام كلام الله. لاول مرة يتنزل كلام الله على قلب حبيب الله. صلى الله
عليه وسلم. ولاول مرة يطلق سيدنا جبريل صدر النبي ويقول له اقرأ باسم ربك الذي خلق. خلق الانسان من علق اقرأ وربك الاكرم. اقرأ وربك الاكرم. ربنا مش هيديك على قد مجهودك. ده فتح ربنا لسه ياما. ياما اقرأ وربك الاكرم
الذي علم بالقلم علم الانسان ما لم يعلم ويصعد سيدنا جبريل ويترك سيدنا محمد ايه اللي حصل؟ وايه الكلام ده؟ ومين ده وعايز مني ايه ومطلوب مني ايه وبعد كده يروح ويروح لورقة ابن نوفل ويقول له انت رسول بس هو ما قاليش ان انا رسول يرجع النبي عليه الصلاة والسلام يقعد في
غار قاعد مستني يمكن ينزل له تاني. خلاص يا محمد يا ابن عبدالله. ما عدش هيجي لك في الغار تاني. الغار مرحلة انتهت من حياتك. انت مطلوب منك الوقت انك هتنزل للدنيا دي كلها. الخمس ايات اللي انت شلتهم دول هتنزل تبدأ تغير بهم الدنيا كلها. خلاص يا محمد يا ابن عبدالله. الغار انتهى مش
يجي لك في الغار النبي عليه الصلاة والسلام خلاص ما جاش في الغار ينزل. وهو في وسط الطريق يسمع صوت جبريل مرة ثانية يبص يلاقيه امامه. جاء له وسط جا له هو بين الناس. خلاص ما عادش فيه حاجة اسمها غار. يجري النبي عليه الصلاة والسلام على بيته وسط اسرته وسط بيته. يقول لهم دثروني
دثروني يجي له سيدنا جبريل تاني. يعني جا له بعد الغار في بيته وسط اسرته ووسط الناس هم دول المكانين اللي بعد كده هيجي لك فيهم يا محمد ما عدش فيه غار. الغار مرحلة وانتهت من حياتك. انزل يا محمد. انزلوا يا ايها الدعاء الى الله. انزلوا يا كل ملتزم وملتزمة
ما عدناش عايزين صوامع الوقت يا اخواني. لازم ننزل نغير الدنيا كلها. لازم ننزل نصلح الدنيا كلها. شعور النبي عليه الصلاة والسلام. وهو اول مرة نازل من الغار وهيسيبه للابد. شعور النبي عليه الصلاة والسلام وهو نازل من الغار يبص للدنيا انا بقيت مسئول عن تغيير الدنيا دي كلها
اقرأ باسم ربك الذي الذي خلق خمس ايات يا اخواني. ياما سمعناهم في الصلاة وما قصروش فينا. ولكن الخمس ايات دهمت الخمسة دول النبي ساب التجارة ساب الدنيا ساب الغار وتفرغ للدعوة الى الله انقلاب. الخمس ايات دول خلوا السيدة خديجة سابت التجارة وسابت كل شيء
وتفرغت للوزارة لرسول الله صلى الله عليه وسلم وزيرة صدق. الخمس ايات دول كانوا من الايات القليلة اللي مع سمية سمية رضي الله عنها اللي ماتت شهيدة تأثرا بهم ايات صنعت شهداء. ايات صنعت تضحيات عظيمة. ايات بنت رجال الامة الاوائل السابقون الاولون
الخمس ايات دول هم اللي خلوا ورقة ابن نوفل الشيخ الكبير اللي اتعمى يقول يا ليتني كنت فيها جذعا يا ليتني كنت حيا اذ يخرجك قومك. يا ريتني كنت في الدعوة دي. يا ريتني اعيش استنير بالكلمات دي وانصر الكلمات دي. يا ريتني اعيش عشان
دي الكلمات الخمس ايات دول اللي بيعملوا فينا ايه ؟ غيروا الدنيا كلها يا اخواني. ياه الخمس ايات الاولانيين من سورة اقرأ كانوا جوة الغار اول ما كان نزل فيه وحي السماء باقي السورة كلها في الواقع باقي السورة كلها معركة احتدام للمعركة ما بين النبي عليه الصلاة والسلام وما بين اقرب الناس
ما بينه وما بين عمه وما بينه وما بين احبابه. ما بينه وما بين ابو جهل وابو لهب وابو سفيان. كأن ربنا سبحانه وتعالى بيقول لنا خلاص انزلوا دوقوا ضريبة نشر الدين في الارض. هتدفع يا محمد يا ابن عبدالله ضريبة وسل وسن. هيتهد بعد واحد وعشرين سنة. هتدفع يا محمد
يا ابن عبدالله ضريبة واحد واحد. هيعتنق الدين ده من المليار او فوق مليار وربعميت مليون واحد الوقتي. خلاص يا اخوانا لازم ندفع ضريبة عودة الناس الى الهداية اقرأ اقرأ باسم ربك الذي خلق. اقرأ كلمة واحدة. ولكن المعاني اللي فيها مهما اتكلمنا فيها. ومهما استقصينا فيها هنتكلم عن ايه؟ ولا عن ايه؟ اعظم
بداية لاعظم طريق الى الله. اوعي تكون بدايتك بحاجة غير اقرأ. اوعى تكون بدايتك بحاجة غير اقرأ. يا اخوانا احنا يا اخوانا سبب تأخرنا في طريق الى الله البداية الغلط. عمر بن الخطاب من اول يوم اسلم عمل نقلة نوعية في الدعوة الى الله خرج وجهر. الدعوة تحولت من جهرية
من سرية الجهرية تاريخ الدعوة الاسلامية اتغير من مرحلة لمرحلة باسلام واحد. ليه؟ لانه بدأ صح. بدأ على اقرأ. خالد ابن الوليد بعد اربع من اسلامه مسك تسع سيوف اتكسروا في ايديه في بطولة ما عملهاش جندي في معركة في تاريخ البشرية ليه؟ لانه اتربى على اقرأ. ابو بكر الصديق
في اول يوم في اسلامه ينتزع فلزات اكباد مكة ويجيبهم للاسلام بازن الله ليه؟ لانه اتربى على اقرأ انما انت التزمت بقى لك قد ايه ؟ انت ملتزمة بقالك قد ايه ؟ انت عارف انت متأخر في التزامك ليه ؟ مش عايزين نحبط بعض. مش مشكلة يا اخوانا المهم اللي جاي. انما انا عايز اقول لك السبب السبب ان البداية
مش صح. السبب ان البداية مش مع كتاب الله. القرآن يا اخواني. فين علاقتنا بكتاب ربنا؟ كلمة اقرأ. انا الوقتي باتكلم طولت في اية في اول اية مش مشكلة يا اخوانا ده بدرجة في الجنة. ده احنا بنتكلم دلوقتي في درجة في الجنة. الاية دي بس لو دخلت جوة قلوبنا احنا كده بازن الله
تعالى بقى معنا درجة من درجات الجنة. حاجة قليلة دي ان احنا نخرج في درس بدرجة من درجات الجنة. اقرأ باسم ربك الذي خلق لما اقرأ باسم ربك الذي خلق. طب الوقتي النبي عليه الصلاة والسلام بيتقال له اقرأ ما انا بقارئ
يعني عاملة زي ايه؟ زي بالزبط كده انت رحت عشان تشتغل محاسب في مستشفى. قالوا لك اتفضل تاني يوم قالوا لك يلا بقى اول مهمة لك اول مهمة ايه اول مهمة في واحد يا عيني يعني عنده مرض كده في المخ انت هتدخل تعمل له عملية جراحية وتستأصل له ورم من المخ. استأصل ورم ايه يا اخواننا؟ انا ما اعرفش ما انا بالجراح
يا جماعة هو ده اللي حصل مع النبي عليه الصلاة والسلام. اقرأ انا ما باعرفش اقرأ. لا يا محمد يا ابن عبدالله. ما خلاص. انت من النهاردة هتدخل في قوة تانية خالص. انت
النهاردة هتواجه الحياة واعباء الدعوة بقوة تانية خالص. انت من النهاردة هتخرج من فقرك الى غنى الله. هتخرج من ضعفك الى قوة الله. هتخرج من عجزك الى قدرة الله. انت النهاردة يا محمد يا ابن عبدالله هتلغي انت وكل اتباعك من قاموس الحياة كلمة ما اقدرش. وكلمة ما ينفعش. خلاص يا
ابن عبدالله اي مهمة هتكلف بها ولو تغيير العالم كله ما تقولش مش هينفع. ما تقولش ما اقدرش هتقدر ليه؟ انا ما انا بقارئ. ما انت لو بك انت ولكن انا باقول لك اقرأ باسم ربك. من النهاردة انت هتعيش باسم ربك. من النهاردة انت هتعيش بالله. من النهاردة انت هتعيش لله
وبالله اقرأ باسم ربك. الباء ده الصغيرة يا اخواني باسم ربك الباء علماء اللغة قالوا لك دي بقى الاستصحاب يعني ايه ؟ يعني عيش حياتك مستصحب عايش بقلبك مع جلال الله في كل حاجة بتعملها. علماء تانيين قالوا
لأ ده بقى استعانة يعني ايه يعني من النهاردة هتتعلم بعون الله. هتقوم الليل بالله. هتدعو الى الله بالله. هتواجه بالله من النهاردة انت بالله ومع الله والى الله باء ولكن تغير قلبك وتغير حياتك او
تلات كلمات في القرآن اقرأ قم الليل قم فانذر. اقرأ العلم. قم الليل للعبادة. قم فانذر الدعوة. اول تلات كلمات في القرآن بيفتحوا الافاق بتاعة الدين كلها. هم دول التلات كلمات اللي هيطبقهم خلاص هيعيش دين هيعيش دين ربنا سبحانه وتعالى. يا جماعة فين علاقتنا بالقرآن
يا اخوانا يا اخوانا ابو الدحداح لما سمع قول الله سبحانه وتعالى من ذا الذي يقرض الله؟ يا ريت والله الواحد معه مليارات يقرضها لله. من ذا الذي يقرض الله
قرضا حسنا. سيدنا ابو الدحدحة للنبي يا رسول الله. اويستقرضنا ربنا يا رسول الله يا جماعة احنا سمعنا الاية دي خمسميت مرة قبل كده. مين فينا فكر بالفكر ده او يستقرضنا ربنا يا رسول الله؟ تفاعل بيسمع عشان يطبق بيسمع عشان يوصل زي المريض
بياخد روشتة من الدكتور. بيعيش مع كل كلمة. بيعيش. طب الدوا ده اخده امتى ؟ طب ده حقن ولا كبسولات؟ طب ده الصبح ولا بالليل؟ طب ده بعد الاكل ولا
في الاكل. طب يا ابني يا اخواني في الله عايزين نعيش. يا جماعة لما نزلت اية تحريم الخمر. الصحابة تفاعلوا معها ازاي؟ واحنا بنتفاعل ازاي؟ لما الحجاب. الصحابيات تفاعلوا معها ازاي واحنا بنتفاعل ازاي؟ لما نزلت اية تحويل القبلة والصحابة بيصلوا. تفاعلوا معه ازاي واحنا بنتفاعل ازاي
ازاي ؟ قضية من اعظم ما تكون. قضايا من عظائم الامور اقرأ باسم ربك بسم ربك بسم الله. من النهاردة دين الاسلام ده كله هيقوم باسم الله. وعنوانه رفع اسم الله. ما لوش رفع اسم اشخاص ولا اسم
اي حاجة ولا اسم الله هو اللي بيرفع في دعواتنا بس. يا جماعة بسم الله دي كلمة السر. اللي الكون كله عارفها يعني ايه؟ لما انت بتقول في ازكار الصباح
والمساء بسم الله الذي لا يضر مع اسمه شيء في الارض ولا في السماء. طب لا يضر مع اسم الله شيء ازاي؟ كل شيء عارف اسم الله قل انت اسم الله في كل مكان وكل المخلوقات عارفاه. اومال ايه يا اخواني! يا اخواني كلمة الله ديت كلمة بسم الله. دي كلمة الاستعانة
الاستعانة يعني ايه انت ما بتقومش الليل ليه؟ اصل انا وحش. اصل انا بنام كتير. اصل يا ابني سبك من كلمة انا بقى. بلاش ندخل الدين بفكر اهل الدنيا. بلاش بقى
احنا ندخل الدين بالدراع يا بني اللي قام الليل قام لان الله اقامه واللي دعا الى الله دعا لان الله استعمله واللي نصر دين ربنا لان الله نصره. الواحد والله يا اخواني الايام دي اقعد اجيب ورقة وقلم كده واكتب كل الاحداس اللي الواحد يعني ايه بيحمد ربنا
عليها في حياته. واقعد افتكر الموضوع ده حصل ازاي ولا يعني سبحان انا مش عايز يعني انا مش عايز اقلبها يعني ايه ان احنا نقول ما لهاش دور للاسباب حاجة لأ بس قد جعل الله لكل شيء قدرا. الاسباب لها قدر. انما فتح الله اعظم شيء في الحياة. اقرأ باسم ربك كلمة التفويض. كلمة
يا اخوانا يا اخوانا غلام الاخدود لما الملك جه يقتله قال له انك لست بقاتله حتى تفعل ما امرك به. خذ سهما من كنانتي سم قل ايه بسم الله رب الغلام ليه ؟ لان ملك الموت ما يقدرش ينزع روح الا بعون الله
حملة العرش ما يقدروش يحملوا العرش الا بعون الله. سبحانه وتعالى. يا اخوانا القضية قضية عظيمة. قضية خطيرة. قضية افتقار الى الله الى الله قضية الافتقار الى مولانا. اقرأ باسم ربك الذي خلق الله. طب الذي خلق ايه يا رب؟ خلق ايه؟ خلق كل
خمسة مليون نوع كائن حي على وجه الارض. بكل انواع الصخور. كل ده ربنا اللي خلقه سبحانه وتعالى. كل حاجة طب ربنا ما قلش ليه الذي رزق؟ يعني لما ربنا يجيب لي برضو حاجة
لو بشربها تبقى اقرب لأ يا اخواني اصل رزق دي انا اللي تعبت وانا اللي اشتغلت وانا اللي خططت. انما خلق دي ما حدش عارف يدعيها ولا فرعون. قال انا
ابوكم ما قالش انا خالقكم ولا النمرود. النمرود النمرود قال ايه؟ قال له انا احيي واميت. ما قالش انا اخلق ما يقدرش. ما فيش حد يزعم ان شوية التراب دول
هتيجي هتلاقيهم بني ادمين. هتروح وهتيجي هتلاقيهم خمسة مليون نوع كائن حي مختلفين. في كل حاجة الذي خلق. طب خلق ليه؟ ولله المثل الاعلى لما فنان يجيب لوحات ويعملها معرض ولله المسل الاعلى الكرة الارضية دي معرض لشواهد القدرة الخلاقة المهولة المبهرة المذهلة
قدرة ربنا ومولانا سبحانه وتعالى. اقرأ باسم ربك الذي خلق الذي خلق يعني ايه؟ عبادة التدبر في خلق الله يبقى اول اية في القرآن فتحت اعظم بابين للوصول الى الله. اقرأ اللي هو باب ايات الله القرآنية. الذي خلق ايات الله
كونية يبقى اللي هيتصل بالقرآن وهيتصل بالتدبر في السماء والكون كمان ده اكتر واحدة يوصل لربنا يعني عايز اقول ان في قلوب تربت على النظر للسماء وقلوب تربت على النظر للنساء. احنا عايزين القلوب اللي تربت على النظر للسماء. عبادة التدبر دي عبادة ربنا صنع بها انبياء
عبادة التدبر ديت من اعظم العبادات في الوصول الى الله. اول اية في القرآن يعني اول اية لسة بنتكلم عنها يا اخوانا. قال رسول الله صلى الله عليه وسلم من لم يتغنى بالقرآن فليس منا. بعض كبار العلماء واوردها البخاري. قال لك لم يتغنى بالقرآن اي لم
يستغني بالقرآن اي لم يستغني به عن كل شيء. عايز تصلح قلبك؟ عايزة توصلي لربنا؟ الاية اللي الواحد كان يقرأها. يعني ايام الكلية كده يعني سبحان الله لما تقرأ قول الله ولقد ضربنا للناس في هذا القرآن من كل مثل عايزين ايه؟ كل اللي انت عايزينه في هذا
امال يا رب الناس تايهة ليه ؟ وكان الانسان اكثر شيء جدلا. هو الانسان بيحب الكلام الكتير. انما القضية خلصانة في كتاب ربنا وتعالى اقرأ باسم ربك الذي خلق. خلق الانسان من علق
خلق الانسان من علق خلق الانسان من علق. ده السورة اسمها العلق. طب ليه مش اسمها العلقة طب الصورة اسمها العلق طب ليه مش اسمها النطفة؟ طب ليه مش خلق الانسان من نطفة؟ يعني ايه علق؟ العلق ده اخ
اكتر مرحلة فيها منزر فقر الانسان في الحياة وهو لسه حتة دودة متعلقة في الرحم يا نهار ابيض! ربنا اول سورة نزلها جاب افقر منزر للانسان في حياته وفكروا به وما سمهاش العلقة
اسمها العلق. يعني من اولها منزر ستة مليار علقة. ستة مليار دودة متعلقة في الارحام. العلاقة دي هتبقى بوش. والعلقة دي هتبقى نتنياهو. والعلقة دي هتبقى اللي قال ربنا ما له ومال السياسة. تعالى الله عما يقولون. كبرت كلمة تخرج من افواههم. والعلقة دي هيبقى اللي رسم الكاريكاتير
واتريق على لحية النبي ولبس النبي ونقاب امهات المؤمنين. عليه الصلاة والسلام. والعلقة دي هيبقى رئيس الجمهورية. والعلقة دي هيبقى الوزير والعلقة دي هيبقى الشيخ والعلاقة ده يبقى الداعية كل البشر علق
كل البشر كانوا علقوا ولا يزالوا علق. كلهم متعلقين في رحمتك يا رب. كلهم عاملين زي اللي متعلق في بلكونة في برج في الدور العشرين. لو اتسابها يقع هيتحطم تحطيم. تخيلوا لو واحد في المنزر ده وقام جاي واحد متعلق به كمان وقال له انقزني يا ابني انت بتتعلق بعلقة! علقة غريبة
يتعلق بغريقه. يا اخوان احنا غارقين في بحر الفقر غارقين في اعمق اعماق بحار الفقر. ربنا بيقول للبشر كلكم علق. حتى اخواني من بدائع خلق الله يمكن في كل الكائنات مش في الانسان بس. انك تلاقيه في
منطقة البطن عند الانسان اثار الحبل السري اللي كان رابطه وهو لسة علقة او بعد ما بدأ ينمو بقى لحد ما بقى جنين الحبل السوري تلاقي الانسان لما بيخرج وينفصل عن الام حتى في الفواكه. مش بس في الحيوانات. تلاقي جزء من هزا الحبل او اثر من اساره لسه باقي ليه
ربنا يقول للبني ادم اوعى تنسى انك كنت علقة. اوعى تنسى فقرك لي. اوعى تستغنى عشان كده شوفوا ان رآه ايه؟ ان رآه استغنى ما دي المصيبة ان البني ادم علقة صورة العلق الكلمة بتاعة العنوان دي هي سر سعادة الانسان في حياته. انه يعرف انه متعلق برحمة ربنا. انه يعرف ان ما لوش غير ربنا
سبحانه وتعالى. طب ربنا ليه قال خلق الانسان من علق؟ ما قالش خلق الانسان من نطفة؟ اه ده حتة من اروع ما تكون. لان كلام ربنا كله معجزات. ربنا في
سورة الكهف قال ايه؟ اكفرت بالذي خلقك من تراب ثم من؟ نطفة ثم سواك رجل. طب اشمعنى في الكهف نطفة؟ وهنا على طه. لان هنا ربنا واحد مستغني مطلوب توصيل شعور الافتقار اليه. فربنا جاب له افقر لحزة في حياته. انما في الكهف الراجل صاحب
الجنتين اللي بيقول لان رددت الى ربي لاجدن خيرا منها منقلب. وحاسس انه ياما هنا ياما هناك. ده مش مستغني ده مستكبر. ومطلوب انه يوصل له شعور الانكسار. فربنا زكره باحقر باحقر مرحلتين اللي هي المني والتراب اللي هم الانسان بيغسل ملابسه اصلا
منهم في سورة العلق مقصودها توصيل معنى الافتقار. وسورة الكهف الاية دي مقصودة توصيل معنى الانكسار. فجت هنا العلق لان المراد هنا الانسان يعرف هو كان ايه. خلق الانسان من علق اقرأ وربك الاكرم. اقرأ اقرأ تاني استمر ما تبطلش وربك الاكرم. الله! الاية دي
الاية دي جميلة اوي يا اخواني. اقرأ وربك الاكرم يعني ايه؟ يعني مش هتاخد على قد مجهودك. ده انت في معاملة ربنا هتاخد اعلى وعد لو اعلى من كل ما تتخيل. اقرأ وربك الاكرم. كلمة بتفتح باب الفرح بالله. ان دي من اعزم القواعد اللي ربنا بيعاملك بها
ربنا مش بيعاملك بمجهودك. ربنا بيعاملك بفتحه عليك. بس انت ابزل. بس انت قدمي. بس انت خطي وربنا هيديك فوق ما تتخيل. ابشر فتح الله يا اخواني. ابشروا يا اللي حاسس ان قلبك فيه قسوة. ربنا بيقول وان من الحجارة لما يتفجر منه الانهار. لو
قلبك حجر هيتفجر منه انهار الايمان. الامل اقرأ وربك الاكرم بتفتح باب الامل في الله. اقرأ وربك الاكرم بتخليك تحب العين ربنا بيقول لك بس انت اقرأ بس. اقرأ القرآن. افهم القرآن. حصل فهم وتفسير القرآن. وشف انا هفتح عليك قد ايه. وشوف انا
قد ايه وشوف انا هفيض عليك قد ايه الاكرم اسم من اسماء الله والكريم اسم من اسماء الله وذو الجلال والاكرام اسم من اسماء الله يعني ايه ؟ يعني معنى الكرم ده معنى خطير جدا بقى في تعلق عبادتنا لله سبحانه وتعالى. ان ربنا تلات اسماء من الاسماء الحسنى فيهم معنى الكرم ولطف الكرم
ربنا كريم يا اخواني. ربنا كريم. كل الناس بتعاملك عشان تكسب منك. ربنا بيعاملك عشان يديك. ربنا الوحيد اللي بيعاملك عشان انت تاخد وانت تكسب طب وانت تطلع كريم كريم سبحانه وتعالى. ممكن وبتحصل وحصلت
اتنين اصدقاء واحد يترقى التاني يحتاج حاجة منه يروح. يرفض ان هو يجيبها له. ده صديقه صاحب عمره. ربنا يعملها مع حد مننا. ربنا الاكرم يا اخوان اقرأ وربك الاكرم سبحان الله العظيم. يعني ايه اكرم جسمك ده بيقول لك ان ربنا الاكرم. ازاي ؟ انت كان يكفيك تمن كلى
وربع الكبد وممكن تمن كبد كمان. ونص رئة امال ربنا افاض. افاض في خلقك. انت مش محتاج كل ده. ولكن ربنا اكرم بيكرمك وبيغمرك في نعمه سبحانه وتعالى. اقرأ وربك الاكرم الذي علم بالقلم من اول ايات في القرآن في زكر القلم
وبعد كده سورة نون سورة القلم. ده احنا دين عزيم بقى يا جماعة. دين العلم يا اخوانا. يا اخوانا ربنا سورة كاملة اللي هي سورة الرحمن بيقول فيها الرحمن. علم
علم القرآن الاول الرحمن خلق علم القرآن خلق الانسان علمه البيان. يبقى علم القرآن قبل خلق الانسان. طب يا رب ليه؟ عاملة زي ما المال قبل البنون. يا رب ليه ده الناس بتحب ولادها اكتر من الفلوس وممكن يصرف ماله كله عشان يعالج ابنه؟ لو ابنه عيي. لان بنون من غير مال شقاء
وتعب وبهدلة وتعاسة وعجز وقهر. كزلك انسان من غير علم ضنك. انسان من غير قرآن ضياع انسان من غير قرآن حياة كلها شقاء العلم يا اخواننا. الذي علم بالقلم سيدنا عيسى ويعلمه الكتاب والحكمة والتوراة
والانجيل كل العلم ده لي يا رب ورسول الى بني اسرائيل عشان الدعوة الى الله. الدعوة عايزة علم. وكل ما هيبقى عندك وعندك علم كل ما تقدروا تنصروا. الدعوة الى الله
سبحانه وتعالى عشان كده كل صلوات الجماعة الرسول والامشوا في سكينة. اوعى حد يستعجل. اوعى النبي عليه الصلاة والسلام يعني كثير من الاحاديس الا واحدة بس الجمعة. اسعوا الى ذكر الله. طب يا رب ليه ؟ اصل ده علم هيتقال علم في الخطبة. معلومة واحدة تفوتك ممكن تكون
دي اللي كانت هتدخلك الجنة ممكن تكون دي اللي كانت هتنجيك من كبيرة بتقع فيها وما انتاش عارف العلم يا اخواننا. اسعوا الى العلم يا طلاب العلم. اسعوا الى العلم يا مسلمين. ده ربنا بيقول اقرأ
وربك الاكرم. كلمة تفتح النفس للعلم وتفتح النفس للحياة. وتفتح الامل في الحياة. وتفتح الفرح بفتح الله وتفتح الاستبشار بعطاء الله. الذي علم بالقلم علم الانسان ما لم يعلم. العلقة دي بقت هي اللي واخدة نوبل في
توب والعلقة دي هو اللي بقى عالم في الفيزيا والعلقة ده هو اللي فجر الزرة والعلقة دي هو اللي عمل المكوك الفضائي اللي طالع به القمر والعلقة ده هو اللي بقى خبير اقتصادي علم الانسان ما لم يعلم
كان المتوقع بعد الخمس ايات الاولانيين دول الخمس ايات العظيمة اوي دي ان الانسان خلاص بقى يعني يعني خلاص هيعيش بقى خاضع مفتقر منكسر بين ايدين ربنا فاذا بالمفاجأة سيدنا محمد عليه الصلاة والسلام شايل الخمس ايات دول وشايل الرحمة اللي فيهم وبقلب كله رحمة ونازل لاحبابه
واهله واقاربه وعشيرته والدنيا يعرض عليهم رحمات ربنا الاكرم العظيم القدير. اللي خلق وكانت المفاجأة كلا ان الانسان ليطغى. العلقة تحول الى طاغية. العلقة اختار ان يكون طاغية يطغى يطغى على حدود مولاه سبحانه وتعالى. كلا مش ده اللي حصل ولا ده يعني ما طمرش في البني ادم
ان الانسان ليطغى. البني ادم بقى طاغية. ان رآه استغنى. ان رآه رآه يعني شاف نفسه يعني استغنى. كلمة تستغنى به هي سر نشأة العلمانية والليبرالية والمهلبية والحاجات اللي هي بتاعتهم دهي اللي هي مش عارفين كل يوم بيطلع لهم حاجة جديدة فيها دي
كلمة ان رأوه استغنى. اول ما حس اول ما يعني فلان ولا فلان مسك ورقة وقلم كده وكتب كلمتين بص لهم الله! ده انت مفكر كده. طب وانت انت محتاج شرع ربنا في ايه؟ انت تقدر انك تشرع انت ان رآه استغنى لو عدت محتاج شرع ربنا ولا حاجة. ما انا كتبت كلام حلو اهو في الليبرالية وكلام حلو في العلمانية
وكلام حلو في الاشتراكية وكلام حلو في الرأسمالية. وكلام حلو في الميكافيلية وكلام حلو. خلاص انا محتاج ربنا في ايه؟ ان رآه استغنى اول ما بص نفسه كده لقى نفسه مستغني والعياذ بالله ان رآه اللي هو النظر للنفس. دي اكبر مصيبة في الانسان. نظره لنفسه
ان البني ادم ينظر الى نفسه. ان البني ادم يشوف نفسه يا جماعة لبداية الانهيار. دي بداية الدمار ان البني ادم يشوف نفسه. كلا ان الانسان ليطغى النبي فوجئ بطغاة
فوجئ انه نازل يدعو ناس كانوا بيحبهم وبيحبوه. فوجئ انهم تحولوا الى طغاة. اول ما قال لهم ربنا. اول ما قالهم شرع ربنا. اول ما قال لهم امر ربنا اول ما سمعوا كلمة اقرأ بصيغة الامر ربنا ما لوش امر علينا. وما لوش حكم علينا والعياز بالله وبدأ التمرد وبدأ الطغيان البشري
رآه استغنى. ربنا بيقول لهم كده ان الى ربك الرجعى. بيقول لكل واحد استغنى عن ربنا وعن شرع ربنا. استغنى بالاسباب بتاعته واستغنى بنفسه. بيقول له ان الى ربك الرجعة كلكم راجعين لربنا راجعين راجعين
ولما ترجعوا لربنا هتعرفوا ساعتها. هتعرفوا ساعتها كويس اوي. ايه اللي انتم كنتم بتعملوه؟ انا يقين الى ربك اللي يقعد يقول لك هو كل دين آآ هيتحاسب على دين فانت المسلم هيتحاسب على الاسلام. واليهودي هيتحاسب ايه الكلام اللبخ ده! ده لبخ اعتقادي ده ده فين الكلام ده! هو يا جماعة احنا طلبة في كليات مختلفة كل واحد
امتحان كليته ان الى رب كل البشر الى اله واحد. احد صمد. ان الى ربك الرجعى يحاسب البشر. هي لجنة امتحان واحد هي امتحان بين يدي ملك واحد للكون كله. في حاجة اسمها ده يتحاسب على ده. ايه او ايه قصص الاطفال اللي بتطلع ديت؟ في امور اعتقادية بدل
تقول كده يا اخي قم انقز الكفار من النار. قم اعملي حاجة لنشر دعوة الاسلام في الارض. نقوم نعمل حاجة لو صعبان علينا الناس. بدل ما نقعد نألف قصص نقعد نقوم قم نقوم. بعد ما اتشحنا باقرأ نقوم ننقذ الدنيا دهي. ان الى ربك الرجعى
ارأيت الذي ينهى عبدا اذا صلى ارأيت ان كان على الهدى او امر بالتقوى؟ ارأيت ان كذب وتولى؟ الم يعلم بان الله يرى القضية ان احنا معنا الوقتي يعني ايه يعني يمكن عشر دقايق على نهاية البرنامج وانا يعني يعني لسة نص الصورة ولسه هنتكلم عن يعني التوصيات
العملية بتاعة الليلة فانا يعني يعني مش عارف نعمل ايه يعني دقيقتين كده ونقرر. بلاش نقرر فورا. ارأيت الذي ينهى عبدا اذا صلى؟ ارأيت؟ ربنا بيقول للنبي شايف شايف الصور دي لازم تتحفر في قلوبنا يا جماعة. ارأيت ان كان على الهدى اللي بينهدى ارأيت الذي ينهى منقبة ازا لبس النقاب؟ ارأيت الذي
ابنه لما التزم بالسنة بينهاه. ارأيت الذين يحاربون السنة؟ ارأيت! معقولة! ربنا اللي خلق الكون ده وكله. بدل في حد يقف بين عبده وبين ربه يا ناس حد يا امة محمد يقف بين عباد الله وبين الله. ارأيت الذي ربنا بيقول للنبي شف
خلي المنازر دي تتحفر في قلبك ليه ؟ اصل ما ينفعش المنازر دي تروح اصل ما ينفعش المنازر دي تتنسى. ما ينفعش ما دام شفت ما ينفعش تسكت ما ينفعش نسكت يا جماعة ارأيت الذي ينهى عبدا اذا صلى ارأيت ان كان على الهدى او امر بالتقوى ارأيت ان كذب وتولى الم يعلم
بان الله يرى اللي بيحاربه دين ربنا دول. سورة العلق يا اخواننا بتنشئ شخصية تغييرية. بتقول لك ما تسكتش بتقول لك قل كلمة حق اللي ما شاركوش في السورة اللي ما عملوش اللي ما وقفوش للزالمين حتى من قبل كده ليه ؟ لانه ما هوش عارف يعني ايه انه ما ينفعش يسكت كلا
لان لم ينتهي لنسفعا بالناصية. قل له ربنا هيرسل له ملائكة هتجرجره من ناصيته من مقدمة راسه. تسحله في نار جهنم. تخيلوا ربنا بيقول للنبي قل كده لابو جهل يا نهار ابيض! يا اخوانا قمة المواجهة القرآن بيقول لك ما تخافش. القرآن بيقول لك ازا انشغل بك اهل الباطل فانشغل انت بالله. القرآن بيقول لك ان بداية النصر
على اهل الباطل بداية النصر انك تنتصر عليهم داخليا. ان الخوف اللي في قلبك منهم يروح. انك تحاربهم وانت مش خايف منهم انك تقف في وشهم وانت ما انتاش خايف. وليكن ما يكون. كلا لان لم ينته لنسفعا السفع اللي هو هيتجرجر من مقدمة راسه يترمي في
جهنم والعياز بالله. لا نسفعا بالناصية اللي اختار بها الطريق الغلط. يؤخذ بالنواصي والاقدام جزاء من جنس العمل. ناصية كاذبة خاطئة. باين على وشه ضلال فليدعو ناديا النزام الفاسد اللي فات لما قامت السورة دعى مليون وربعمية مليون جندي من جنود الشرطة عملوا ايه فليدعوا ناديا. ساعة ما سنة ربنا بتتنزل
اللي يقول لك السورة دي سورة امريكية. امريكية ايه يا اخوانا! يا اخوانا دي امريكا خسرت فيها دم قلبها. يا اخوانا ده اية من ايات الله. اية من ايات الله. هو
حد من اهل الضلال كسب بعدها سنتي ولا ملي واحد يا اخوانا ده ترتيب من ترتيب الله فليدعو ناديا يجيبه اعلى ما في خيرهم. سندعو الزبانية. الزبانية في لغة العرب اللي هي الشرطة. شرطة جهنم بقى. يعني انتم شرطة بلد صغيرة زي مصر مليون
ربعميت مليون ربعميت الف شرطة جهنم دي قد ايه ؟ سندعو الزمنية الزمن الناقة الزبون اللي بترفس اللي بيقرب لها. يعني كأن السفع السفع اللي هيتجرجره من قدام على جهنم. الزبن اللي هيدفعه من ورا على جهنم محاطين بالملائكة ليه ؟ عشان وقفوا في وش واحد
الى الله. عشان نعرف عشان نعرف مدى مدى مقام الداعية عند الله. عشان ما حدش يقف للدعاء. سندعو الزبانية كلا لا تطع اوعى تتهز اوعى واسجد واقترب واسجد واقترب انا طبعا يعني شلت حاجات كتير جدا. ولكن يعني انا مضطر لان المواضيع الفترة الجاية كتير جدا بازن الله. يعني يعني كنت اتمنى انها تبقى على مرتين. اسجد واقترب دي بقى شف
شوفي معي بقى اسجد انزل اسجد انزل. طب واقترب اقترب ده ربنا في السماء. اطلع. طب يعني انا كل ما انزل انا باطلع عند ربنا سبحانه وتعالى سبحان الله رب العالمين. ازاي يا اخواني؟ اسجد واقترب. كل ما هتنزل كل ما هتطلع عند ربنا. طب اللي استكبر وما رضاش
مسفعا بالناصية هينزل في قاع جهنم. اسجد واقترب. يعني هم بقى يتعبوا زي ما هم عايزين احنا مع ربنا وقلوبنا مع ربنا. بنسجد مع ربنا نقترب الى الله سبحانه وتعالى ما بننشغلش بغير الوصول الى الله. وازا انشغل اهل الباطل بكم فانشغلوا انتم بالله. ما حدش يحجكم عن طريق سيركم. يعني انا كنت عايز
عن سورة العلق بعدها سورة القدر خدوا بالكم بقى علق. حاجة قليلة اوي فقيرة. القدر العزيم القرآن نزل بقى خلى للعلى القدر. القرآن نزل وخلى العلقة دي مقامها عالي وعزيم يعني قدرك على قد صلاتك بالقرآن. قدرك على قد صلتك بالقرآن كان سورة القدر جاية بعد سورة العلق. ربنا بيقول يا ايها
ايها العلق اعرفوا ان الحاجة اللي هتعمل لكم قدر. هو القرآن اللي نزل في ليلة القدر هو ده على قد حظك من فهمه وحفزه وتفسيره والصلاة به بيئه يا امة محمد ويا كل امرأة ويا كل رجل. بعضكم من بعض
على قد علاقتنا بالله سبحانه وتعالى يعني آآ الموضوع كبير. موضوع الصلاة بكتاب الله سبحانه وتعالى. عايزين يعني لو يا اخواني حد سمع درس تفسير يا ريت سواء لي او لغيري. يسمعه تاني يا اخواني. دروس التفسير
باعاني كتير يعني يعني يعلم الله سبحانه وتعالى. الواحد كان يعني بافكر من نص الحلقة كده ان انا خلاص اقعد في اقرأ باسم ربك الذي خلق. وخلاص ويعني لولا ان
قول الله يعني لن نصبر على طعام واحد او يعني ما يشبهه يعني. يعني ان الناس يعني حلقة في اية ولكن انا يعني فعلا يا اخوانا عايزين بقى نعيش القرآن يا اخوانا احنا عاملين زي اللي كان ايده متجبسة وتفك الجبس بعد شهر. جاي يحرك ايده مش قادر جاي يمسك كوباية مش قادر. شوية وهتلين معلش. قومي افتحي القرآن الليلة
طب انا مش حاسة شوية وخلاص الجبس اللي كان حوالين القلب هيفك وهنعيش يا اخواننا. يا جماعة احنا كنا عملنا من فترة المرحلة الاولى قلنا لكم هنعمل مشروع خطير. خطير ايه! يعني حاجة عظيمة! مش خطير ان هو حاجة جميلة بقى ومبهرة! مش كده! خطير في الفكرة! اللي انا شايف انها من اهم
ازمات الملتزمين والملتزمات الترقي التدريجي يا جماعة. يا اخوانا عايزين نفهم ان الطلوع خطوة خطوة من اكبر اساتزة الطب النفسي كنت يعني مرة في يعني في كلام معه يعني قال لي يا ابني دايما خلي الفارس تستب هي الماينور ستيب. اول خطوة في اي
مشروع عايز تعمله تبقى اسهل خطوة. سهلوا على نفسكم. فعملنا مشروع الخطة الخمسية للاستعداد لرمضان. من واحد رجب لتلاتين شعبان. قلنا هنقسمهم على خمس مراحل كل مرحلة نبدأ اول مرحلة بصلاة الفريضة. تكبيرة الاحرام بس تكبيرة الاحرام. اول ما تسمع الله اكبر في الاذان كل حاجة تنتهي. بس احنا نطبقها بس
قلنا نرضى بس وبالوتر وبيوم في الاسبوع صيام. وان خلق نغيره. خلق نبتسمه زي بر الوالدين ومعصية نتركها. زي مسلا سماع الاغاني المحرمة او زي اطلاق البصر او كده حاجات بسيطة بعد خمستاشر يوم نطلع بقى طالعة تانية. النهاردة ميعاد المرحلة التانية معاد المرحلة التانية اللي هي سميناها بازن الله يعني هتقدر. زودنا
زودنا بفضل الله كان الاقبال يعني على صفحة الفيسبوك بفضل الله اكبر مما اتخيل. يعني صفحة الفيسبوك طبعا يعني الواحد بيحزن انه يضع اسمه على شيء. ولسه يعني الاخ الفاضل اللي ماسك صفحة الفيسبوك يعني بشمهندس احمد ان احنا هنغير آآ كلمة دكتور حازم شومان ديت لان يعني من يوم ما ربنا حتى رزقنا الله
وبعض الاخوة قالوا خلاص نسميها بقى زي ما اي داعية بيعمل يعني موقع باسمه قلت لهم يا اخوانا اسم الله هو اللي يرفع. ما فيش اسم يرفع الا اسم الله
ما فيش حاجة اسمها حاجة بتاعتنا وحاجة بتاعة غيرنا. ما دام ربنا فتح على ايدنا صغر موقع مسجد اي حاجة نفتحه للدنيا كلها. ويبقى بتاع كل كل واحد بيجاهد لتكون كلمة الله العليا. وكان ويت والله للوقت تاني موقع اسلامي على العالم بفضل الله. يعني لعل يعني واحد بس كان نيته فعلا انه يرفع
اسم الله سبحانه وتعالى. صفحة الفيسبوك اللي هي دبليو دبليو دبليو دوت فيس بوك دوت كوم سلاش دكتور حازم شومان يعني قريبا ان شاء الله نحاول نغيرها ولكن هو ده الاسم اللي ايه اللي كنا مضطرين ان احنا نبدأ به في الاول
لقوا الجدول عليه التفاعل مع المرحلة الاولى كان عالي جدا بفضل الله. المرحلة التانية زودنا السنن وزودنا ربع حزب بتدبر وخشوع ربع قرآن يعني بتدبر الخشوع بقى ربعين في اليوم. بتدبر وخشوع. والصيام بعد ما كان يوم بقى اتنين وخميس
صلاة الوتر زي ما هي خلق المرحلة هنحافظ على صلة الرحم والمعصية اللي نتطهر منها غض البصر. طب صلة الرحم اعمل ايه ؟ يا ابني ما انت هتيجي في رمضان
ده مقاطعه وده مش عارف تجيب تليفونه وده سافر وما انتاش عارف. يا ابني من الوقت افتح القنوات. طب كل يوم اعمل صلة رحم ازاي؟ النهاردة مكالمة بكرة اتصال بعده رسالة بعده زيارة يا سيدي اتصرف
يا سيدي على قد ما تقدر يا اخوانا انما ان احنا نفتح القنوات. طب غض البصر اعمل ايه في غض البصر؟ غض البصر عن النت وما ادراك ما النت نزل برنامج انت بورنو نزل اي برنامج هنعمل ان شاء الله يعني قريبا حملة ضد هزه المواقع الاباحية بازن الله سبحانه وتعالى كرسالة مقدسة نزل
غض البصر عن النت. غض البصر عن التليفزيون. هي المزيعة بتاعة التوك شو دي مش امرأة ولا ايه؟ ولا يعني السورة غيرت حاجات من من اسس الدين ولا ايه غض البصر عن التليفزيون. غض البصر في الشارع. غض البصر في في المواصلات. في الشغل في الدراسة. في لجنة الامتحانات وانت قاعد ولا وانت قاعدة. غض
البصر يا اخوانا عن حتى المحلات بتاعة اللبس النسائي والكلام ده. يا جماعة احنا مش عايزين نتحايل على شرع الله. غض البصر غض البصر تماما وتشوف يعني ناس في معصية الغيبة المرة اللي فاتت قالوا احنا كنا جايبين فول مارك في كل المواد الا معصية الغيبة جبنا فيها
من اربعتاشر تقريبا يعني حاجة تقدير وحش جدا لان معزم الايام وانا في الغيبة. لأ يا جماعة احنا نحاول بقى في غض البصر كل يوم نغض بصرنا. عموما عملنا مشروع في غاية الروعة
بفضل ومنة الله عملنا مشروع الخمس مراحل مع بعض في مطوية واحدة. صعب طبعا ان الورق يزهر. دي ممكن ورقة كبيرة شوية يبقى فيها زهور الى حد ما. عملنا المطوية دي ان شاء الله هتبقى موجودة على الفيس
من النهاردة بازن الله على على الصفحة ويمكن على الموقع كمان. واي حد على رقم نشر الهداية اللي بفضل ومنة الله يعني الناس بتتصل عشان تاخد آآ ورقة رجب وشعبان وغيرها النهاردة واحد طالب مليون ورقة من ورقة رجب وشعبان. واحد بس طالب مليون ورقة يوزعها في عدة محافظات يعني جزاه الله خيرا يعني. يعني مضحي في سبيل الله. الورقة
مع كل حد هيطلب في رقم نشر الهداية اللي موجود على الموقع برضه وعلى صفحة الفيسبوك هنبعت له عشرين ولا اكتر منها هدية عملنا فكرة هتبقى في غاية الروعة ان شاء الله اللي هي مطوية. تفتح الصفحة الاولى تلاقي آآ آآ تلاقي يعني هي ديت تلات اوجه منها بس. تلاقي مسلا دي المرحلة
التانية او دي المرحلة الاولى. الصفحة اللي بعدها دي المرحلة التانية. الصفحة اللي بعدها دي المرحلة التالتة. هتقلب بقى الورقة هتبقى دي المرحلة الرابعة. دي المرحلة الخامسة الاخراني او الاولاني هيبقى التوصيات العملية ومفاتيح تطبيق الجدول. بحيس انك تدي دي هدية من السنة الجاية مسلا ان شاء الله من يوم واحد رجب اتفضل
دي خطتك وخط سيرك لمدة الشهرين دول. طب انا واحد وصلني الخطة الخمسية ديت يوم عشرين رجب اعمل ايه؟ هتعمل ايه؟ ابدأ من اول عشرين رجب ما ترجعش لورا بقى
خلاص هي نصيبنا المرة دي ان زروفنا كده بدأنا متأخر شوية ولكن آآ يعني نبدأ على قد ما نقدر. يعني اخوانا واحبابنا اللي على الفيسبوك يعني آآ بازن الله سبحانه وتعالى والورق هنحاول ننشره على قد ما نقدر. يعني صحيحنا يوم ستاشر رجب. بس معلش يا اخواني المهم ان انا اهم حاجة عندي. ان الفكرة تنتشر وسطها
فكرة الترقي التدريجي. فكرة يا جماعة ابدأوا خطوة خطوة. ابدأ المرحلة التالتة ان شاء الله اللي هي الجاية هنعمل قيام الليل نص ساعة في اي وقت بس نص بس انت امشي اسبوعين عليها. المرحلة الرابعة هتبقى خمسة واربعين دقيقة قيام في اي وقت من الليل. المرحلة الخامسة هتبقى ساعة قبل الفجر في التلت الاخير
ازاي هو كده نترقى واحدة واحدة؟ بدأنا بالصيام يوم في الاسبوع المرحلة دي يومين. المرحلة الجاية ان شاء الله هتبقى يوم ويوم لان احنا دخلنا في شعبان. المرحلة اللي بعدها كل يوم هكذا يا اخواني. هكذا. يعني نبدأ نترقى تدريجيا بازن الله. يعني اه اه وفي كل حاجة عايزين تعملوها في حياتكم قبل رمضان وبعد رمضان وفي
رمضان وفي كل حاجة في حياتكم. بالراحة واحدة واحدة. كل اسبوعين نزود حاجة زي العربية ما بتنقل اول تاني. تالت رابع ننقل كل شوية نقلة صغيرة تصل الى الى الله ربنا يسددكم يا اخواني وربنا يبارك فيكم من سورة اقرأ بقى لحد اخر القرآن كده نحاول نقوم الليلة. بازن الله سبحانه وتعالى
ونحاول ان احنا نبدأ بقى نحفظ القرآن نفهم القرآن. نعيش هات اي تفسير. هات تفسير السعدي. هات تفسير ابن كسير اختصار الشيخ مصطفى. هات تفسير بمعاني الكلمات هات شرايط الطريق الى القرآن على النت. تلاتين جزء شرح التلاتين جزء اي تفسير في بيتك. اقرأ بس كل يوم ولو تفسير صفحة. يا اخوانا
القرآن بتفسير بحيس ان احنا بفضل الله ندخل رمضان سلاحنا مصحف بس فاهمينه بازن الله يبقى احسن رمضان في حياتنا. اللهم تب علينا لنتوب اللهم تب علينا توبة ترضى بها عنا. اللهم تب علينا توبة ترضيك. اللهم انصر بنا الاسلام في الارض. اللهم يا رب خذ من دمائنا واعمارنا
وارواحنا واموالنا حتى ترضى يا رب. اللهم انا لا نريد الا رضاك. اللهم ارضنا وارض عنا برحمتك يا ارحم الراحمين